13 
Hjemsted: a) Gotland, b) Øsel, c) Skaane, og derpaa tillægsvis be¬ 
handle de mere usikre og ubestemmelige Blokke. 
a. Gotlandske Blokke. 
Af det ældste Lag paa Gotland, den røde Arachnophyllummergel, 
som ved Visby staar fast lige under Havoverfladen, foreligger der et 
aldeles sikkert Stykke, som tilhører Mineralogisk Museum. Det er 
en Stok af den rugose Koral Syringophyllum organum M. Edw. & H. 
med de hvide Koraller indlejrede i en rød, noget brunlig Mergel¬ 
kalksten. Blokken er funden ved Rødbjerghavn paa den sydlige 
Del af Langelands Østkyst. 
En anden Stenart, som ogsaa med fuld Sikkerhed kan henføres 
til Gotland, er den noget blegrøde Krinoidékalk med store lysere 
Krinoidéstilke fra Hoburgen paa Sydspidsen af Gotland. Af denne 
Stenart er der fundet et smukt og karakteristisk Stykke (15 x 15 
x 10 cm) paa Vestsiden af Lindø, en lille 0 i Lindelse Nor paa 
Vestkysten af Langeland. Af Forsteninger indeholder den nogle 
ubestemmelige Fragmenter af Brakiopoder. 
Til Sydgotland (Egnen omkring Burgsvik) mener jeg ogsaa at 
kunne henføre et Par smaa Blokke af en gulliggraa, temmelig tæt 
Mergelkalksten, af hvilken et Stykke, der indeholder Syringopora 
sp., er fundet ved Bagnkop, og et andet, der indeholder Acidaspis 
sp. og Atrypa sp., i Grusgaven i Fattigbakke ved Rudkjøbing. Paa¬ 
gældende Sténart har paa Sydgotland en temmelig stor Udbredelse, 
er umiddelbart yngre end Ooliten og Sandstenen, samt indeholder 
paa sine Steder en stor Mængde Ostrakoder, hvorimellem Slægten 
Beyrichia dog savnes. 
En Blok, der ogsaa rimeligvis stammer fra Gotland, er et Konglo¬ 
merat, som indeholder rullede, Hade Stykker af en mørkegraa, øvre- 
silurisk Mergelskifer med Rhynchonella sp. og Ostrakoder i en 
Grundmasse af mere krystallinsk, graa Kalksten. Bindemidlet inde¬ 
holder Ptilodictya lanceolata Goldf. og enkelte Fragmenter af Brakio¬ 
poder. Stenartens Niveau er sandsynligvis Grænsen mellem Lind- 
ströms Lag c og d [Lindström 1888, S. 147]. I Profilet S. for Visby 
findes paa dette Niveau et Konglomerat, som dog er noget lysere af 
Farve. Blokken er funden som Strandsten ved Dimes Odde paa 
Sydspidsen af Langeland. 
Fra Gotland stammer sandsynligvis et Eks. af Fauosites asper 
d’Orb., fundet løst ved Uglebjerg paa den nordlige Ende af Lange¬ 
land, og en Stromatopora, i hvilken et Eks. af Halysites catena- 
laria L. er fastvokset, funden løs som Strandsten paa Nordkysten af 
Lilleø. 
